തെക്കൻ കുറ്റി പാട്ടാളി

വളപട്ടണം മുച്ചിലോട്ട് കളിയാട്ടം സമാപിച്ചാലേ പ്രസിദ്ധമായ ചിറക്കൽ കടലായി ശ്രീകൃഷ്ണക്ഷേത്രം ഉത്സവത്തിന് കൊടികയറൂ.

ചരിത്രം

ആദി കടലായ്‌ ശ്രീകൃഷ്ണ ക്ഷേത്രത്തിൽ ദർശ്ശനത്തിനെത്തിയ ചിറക്കൽ തമ്പുരാനെ വധിക്കാൻ ഒരു കൂട്ടം എതിരാളികൾ വന്നു, എന്നാൽ ചിറക്കൽ പടയാളിയായ പട്ടർക്കണ്ടി വാണിയൻ സമയോചിതമായ്‌ അവർക്കെതിരെ വാളെടുത്ത്‌ ചാടി വീഴുകയും പോരാടുകയും അവരെ തുരത്തുകയും ചെയ്തു, അമ്പല നടയിൽ ഒളിഞ്ഞിരുന്നു ഭയാശങ്കയിൽ ചിറക്കൽ തമ്പുരാനും ക്ഷേത്ര പൂജാരിയും ഈ സാഹസിക പോരാട്ടം കണ്ടു നിന്നു , പോരാട്ടം കഴിഞ്ഞ്‌ എതിരാളികളെ പട്ടർക്കണ്ടി വാണിയൻ തുരത്തിയിട്ടും ഭയാശങ്ക തമ്പുരാനു മാറിയില്ല, ഇത്‌ കണ്ട വാണിയൻ ചുവട്‌ നീട്ടി  ഭഗവാൻ കൃഷ്ണനെ തൊഴുതു ഇത്‌ കണ്ട ഭയം മാറിയ ചിറക്കൽ  തമ്പുരാൻ ചോദിച്ചു  എന്താണു പടനായരെ ഞാൻ തരേണ്ടത്‌ 'നാടാർ പാതി വേണോ? , നാട്ടിലെങ്ങും നിറഞ്ഞ്‌ നിൽക്കുന്ന പേരു വേണോ?'  അപ്പോൾ വാണിയൻ മറുപടി പറഞ്ഞു" എനിക്ക്‌ പേരും മുച്ചിലോട്ട്‌ ഭഗവതിയെ കുടിയിരുത്തി പരിപാലിക്കാൻ നിലവും മതി".
അങ്ങനെ പട്ടർക്കണ്ടി വാണിയനു പട്ടാളി എന്ന വിരുദ്‌ നാമം ചിറക്കൽ തമ്പുരാൻ നൽകി അതോടപ്പം ചിറക്കൽ തമ്പുരാന്റെ ഭണ്ടാര ചിലവോടെ വളപട്ടണം മുച്ചിലോട്ട്‌ ക്ഷേത്രവും പണി കഴിക്കപ്പെട്ടു. മുച്ചിലോട്ട്‌ ക്ഷേത്രത്തിലെ എല്ലാ കളിയാട്ടക്കാലത്തും തെക്ക്‌ ഭാഗത്തെ പള്ളിമാടത്തിൽ വച്ച്‌ ചിറക്കൽ തമ്പുരാൻ മുച്ചിലോട്ട്‌ ഭഗവതിയെ ദർശ്ശിക്കുമായിരുന്നു.